**ROMÂNIA**

**JUDEȚUL HUNEDOARA**

**MUNICIPIUL DEVA**

**CONSILIUL LOCAL**

**REFERAT DE APROBARE**

privind desemnarea reprezentanților Consiliului local al municipiului Deva și membrilor supleanți în cadrul comisiilor de interviu la concursul pentru ocuparea funcţiilor de director şi director adjunct din unităţile de învăţământ preuniversitare de stat din municipiul Deva – sesiunea 2022

Inspectoratul Şcolar Judeţean Hunedoara, prin adresa nr.392/3/10.02.2022, înregistrată la Primăria municipiului Deva sub nr.14379/10.02.2022, solicită desemnarea reprezentanţilor Consiliului local al municipiului Deva și membrilor supleanți care să facă parte din comisiile de interviu la concursul pentru ocuparea funcţiilor de director şi director adjunct din unităţile de învăţământ preuniversitare de stat – sesiunea 2022, rămase vacante după concursul din sesiunea 2021.

Ținând seama de prevederile Metodologiei privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul Ministrului Educaţiei nr.4597 din 6 august 2021, cu modificările şi completările ulterioare, potrivit cărora Comisia de evaluare a probei de interviu, pentru fiecare unitate de învăţământ, se constitue prin decizie a inspectorului şcolar general, având următoarea componenţă:

 1) preşedinte - un inspector şcolar;

 2) membri:

i) doi reprezentanţi ai unităţii de învăţământ, dintre cadrele didactice titulare ale unităţii de învăţământ, aleşi prin vot secret de către consiliul profesoral. Consiliile profesorale din unităţile de învăţământ vor desemna cei doi membri titulari în comisie şi un membru supleant. Nu pot fi reprezentanţi ai unităţii de învăţământ cadrele didactice înscrise la sesiunea curentă a concursului şi nici cadrele didactice care ocupă funcţia de director/director adjunct.În cazul centrelor judeţene de excelenţă, inspectorul şcolar general desemnează două cadre didactice titulare cu performanţe profesionale deosebite la concursuri şi olimpiade şcolare şi un supleant;

ii)un reprezentant al consiliului local şi un membru supleant, desemnaţi prin hotărâre a consiliului local, respectiv un reprezentant al consiliului judeţean/ consiliului local al sectorului municipiului Bucureşti şi un membru supleant, desemnaţi prin hotărâre a consiliului judeţean/local al sectorului, în cazul unităţilor de învăţământ special, centrelor şcolare pentru educaţie incluzivă şi CJRAE/ CMBRAE. Reprezentantul consiliului local/judeţean nu poate fi cadru didactic în unitatea de învăţământ pentru care se desfăşoară interviul şi nici cadru didactic înscris la sesiunea curentă a concursului sau cadru didactic care ocupă funcţia de director/director adjunct. În cazul cluburilor sportive şcolare, palatelor şi cluburilor copiilor, reprezentantul consiliului local este înlocuit de un reprezentant al Ministerului Educaţiei. În cazul unităţilor de învăţământ preuniversitar militar, de ordine publică şi securitate naţională, din comisia de evaluare a probei de interviu pentru ocuparea funcţiilor de director adjunct, reprezentantul consiliului local este înlocuit de un reprezentant desemnat de ministerul care coordonează şi controlează unităţile respective. În cazul unităţilor de învăţământ unice la nivelul unităţii administrativ-teritoriale, în situaţia în care nu pot fi desemnate două cadre didactice titulare ca reprezentanţi ai unităţii de învăţământ, din comisie pot face parte şi cadre didactice cu contract de muncă pe perioadă determinată, cu norma de bază în acea unitate;
  (iii) un reprezentant şi un supleant al departamentului de resurse umane din cadrul companiilor mijlocii, mari şi foarte mari sau un reprezentant al unei companii specializate în recrutarea resurselor umane sau, în situaţia în care nu sunt nominalizaţi reprezentanţi din partea companiilor, va fi nominalizat membru în comisie un cadru didactic din învăţământul superior cu competenţe în management instituţional şi/sau management educaţional.

 Conform art.5, alin.(6) „Membrii supleanţi, prevăzuţi în prezenta metodologie şi nominalizaţi în deciziile de constituire a comisiilor la momentul emiterii acestora, înlocuiesc de drept membrii titulari indisponibili.” şi alin.(8) „În componenţa comisiilor prevăzute în prezenta metodologie sunt nominalizate ca membri doar persoane cu studii superioare.”

Astfel în conformitate cu prevederile art.5 alin.(4), lit.”c”, pct.2 (ii) din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul Ministrului Educaţiei nr.4597 din 6 august 2021, cu modificările şi completările ulterioare,

În temeiul art.129 alin.1 și alin.14, precum și al art.139 alin.1 și 6 din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 Supun atenției comisiilor de specialitate și plenului Consiliului local, proiectul de hotărâre privind desemnarea reprezentanților Consiliului local al municipiului Deva și membrilor supleanți în cadrul comisiilor de interviu la concursul pentru ocuparea funcţiilor de director şi director adjunct din unităţile de învăţământ preuniversitare de stat din municipiul Deva – sesiunea 2022.

.

#####  Primar,

Nicolae-Florin Oancea